**REGULAMENTUL**

**CONCURSULUI**

**„NOI PERSPECTIVE ALE EDUCAȚIEI ÎN ERA DIGITALĂ”**

**C.A.E.J. Nr. 11297/ 20.12.2019/ 142**

**Ediția a IV-a**

**19 mai 2022**

**organizator**

**Liceul Teoretic de Informatică „Grigore Moisil”, Iași**

**II. CONCURSUL JUDEȚEAN**

**DE PRODUSE DIGITALE**

**„NOI PERSPECTIVE ALE EDUCAȚIEI ÎN ERA DIGITALĂ”**

**Ediția a IV-a, 19 mai 2022**

**C.A.E.J. Nr. 11297/ 20.12.2019/ 142**

**REGULAMENT DE ORGANIZARE**

Concursul are ca specific prezentarea produselor digitale realizate în cadrul activității școlare de către elevi sub coordonarea profesorilor de informatică, TIC și de specialitate, neavând o tematică impusă.

1. **ETAPA DE ÎNSCRIERE**

Art. 1. Concursul este structurat pe cinci secțiuni pentru care participanții vor opta:

Secţiunea I – Site-uri; softuri educaționale ‒ clasele IX-XII;

Secțiunea a II-a – Roboți ‒ clasele IX-XII;

Secțiunea a III-a – Multimedia ‒ clasele IX-XII;

Secțiunea a IV-a PPT-uri ‒ clasele V-VIII;

Secțiunea a V-a Postere ‒ clasele V-VIII.

Art. 2. Concursul constă în trimiterea lucrărilor/ produselor digitale, în format electronic, adică a site-urilor/softurilor utilitare și/ sau educaționale care valorifică elemente teoretice din disciplinele studiate (științe exacte și umaniste) sau a roboților/ film de prezentare a roboților realizați în cadrul unor cluburi de inventică/ robotică.

Art. 3. Desfăşurarea concursului este coordonată de Liceul Teoretic de Informatică „Grigore Moisil”, Str. Petre Andrei nr. 9, Iaşi.

Art. 4. Promovarea proiectului se va realiza în perioada **1 februarie – 30 aprilie** a fiecărui an şcolar, iar publicarea condiţiilor de participare se va face pe site-ul liceului: [http://www.liis.ro](http://www.liis.ro/) pȃnă la **30 aprilie 2022**.

Art. 5. Elevii participanţi se vor constitui în echipe de câte doi, maxim patru elevi, sub coordonarea a doi profesori îndrumători, unul de specialitate şi celălalt de informatică/TIC, elevii participanţi fiind selectaţi în prealabil în școala/liceul de provenienţă.

Art. 6. Perioada în care vor fi primite lucrările este: **2 – 15 mai 2022**.

Art. 7. **Înscrierea candidaţilor** se va face pe baza unui ***Formular de înscriere***care va fi disponibil pe site-ul liceului[*https://www.liis.ro/*](https://www.liis.ro/)*.* Formularul vaconţine: numele profesorilor coordonatori, specialitatea, numele şi prenumele elevilor participanţi, clasa, tema în care se încadrează proiectul, numele proiectului, datele de contact ale profesorilor (telefon, e-mail), liceul de provenienţă, adresa, localitatea, judeţul, acordul privind prelucrarea datelor GDPR.

Art. 8. La ***Formularul de înscriere***participanţii vor ataşa un rezumat relevant de maxim o pagină însoţit de 3 capturi de ecran (imagini din proiect ).

Art. 9. Redactarea **rezumatului** lucrării, trebuie să îndeplinească următoarele condiţii:

* Documentul trebuie să aibă exact o pagină, formatul paginii este A4, marginea din stânga, trebuie să fie de 2 cm iar marginea din dreapta trebuie să fie de 1,5 cm, marginile de sus şi jos sa fie ambele 1,5 cm. Textul trebuie să fie aliniat stânga şi dreapta (justify).
* Instituţia reprezentată, e-mail, telefon să fie aliniate la dreapta şi scrise cu Times de 11.
* Titlul lucrarii trebuie să fie centrat, cu Times de 12, scris cu caractere aldine (bold).
* Nume profesor / profesori coordonatori, nume elevilor participanţi trebuie să fie centrate sub titlu şi scrise cu Times de 11, trecuţi pe linii separate. Includeţi adresele de e-mail, acolo unde este posibil. După informaţia despre autori lăsaţi două rânduri înainte de corpul textului.
* Sunt permise şi se recomandă 3 imagini relevante obţinute prin capturi de ecran.
* Enumeraţi şi numerotaţi toate referinţele bibliografice cu Times de 10, spaţiate la un rând, la sfârşitul lucrării.
* Documentului va fi denumit cu numele proiectului.

Art. 10. ***Fişa de înscriere***, **rezumatul** și lucrarea vor fi trimise pe mail la adresa [concurs.eed.liis@gmail.com](mailto:concurs.eed.liis@gmail.com) până cel târziu 15 mai. Mail-ul transmis va avea ca subiect secțiunea (una din cele cinci) la care se dorește înscrierea proiectului + numele proiectului.

Art. 11. Fiecare echipă se poate înscrie şi participa la o **singură** secţiune a concursului, titlul proiectului fiind subordonat uneia dintre cele cinci secțiuni, la alegere. Proiectele trimise la concurs vor fi realizate, în exclusivitate, de elevii participanţi, sub directa îndrumare a profesorilor coordonatori (implicarea profesioniştilor în domeniu ducând la descalificarea echipei respective).

Art. 12. La acest concurs nu se admit contestaţii.

Art. 13. Toţi participanţii la această competiţie vor primi diplome de participare.

1. **ETAPA FINALĂ – evaluarea și prezentarea online a produselor digitale**

Art. 14. Materialele vor fi înregistrate de secretarul comisiei constituită de conducerea liceului care organizează concursul şi se păstrează cel puţin un an în arhiva unităţii şcolare care a organizat etapa respectivă.

Art. 15. Jurizarea proiectelor se va realiza la Liceul Teoretic de Informatică „Grigore Moisil” Iaşi în perioada **16 - 18 mai 2022** de către comisia de evaluare formată din: un profesor de informatică, un profesor de specialitate, un elev, numiţi de director dar care nu vor acorda punctaje pentru proiectele pe care le-au coordonat, ci vor evalua doar proiectele celorlalte echipe.

Art. 16**. Criteriile de evaluare** a lucrărilor sunt: corectitudinea informațiilor şi structurarea conţinuturilor, respectarea regulilor gramaticale, coerenţa ideilor, impresia estetică, impresia artistică, diversitatea media folosită.

Art. 17. **Baremul de notare:** se vor acorda 10 puncte din oficiu şi maxim 10 puncte fiecărui criteriu de evaluare, punctajul maxim fiind de 100 de puncte.

Art. 18. Preşedintele juriului va fi directorul sau directorul-adjunct al Liceului Teoretic de Informatică „Grigore Moisil”, Iași.

Art. 19. Ierarhizarea proiectelor se va face în ordinea descrescătoare a punctajelor.

Art. 20. Lista proiectelor câștigătoare va fi afişată pe pagina web a Liceului Teoretic de Informatică „Grigore Moisil”, Iași: [http://www.liis.ro](http://www.liis.ro/) pe data de **18 mai 2022.**

Art. 21. Prezentarea lucrărilor premiate se va desfăşura pe data de **19 mai 2022, orele 12.30 – 14.30** în Iaşi în cadrul Liceului Teoretic de Informatică „Grigore Moisil” și/sau platforma Microsoft Teams.

Art. 22. Echipelor câştigătoare li se vor decerna diplome şi premii (45% din participanţi).

Art. 23. Premiile acordate vor fi: Premiul I, Premiul al II-lea, Premiul al III-lea şi trei menţiuni.

Art. 24. Echipelor câştigătoare li se vor decerna premii în procent de 45% din participanţi.

Art. 25. Distribuirea online a diplomelor se va realiza în perioada **1– 17 iunie 2022**.

Art. 26. La acest concurs nu se percep taxe de participare.

Art. 27. Prezentul regulament intră în vigoare de la data aprobării lui în Consiliul de Administraţie al liceului şi poate fi modificat, parţial sau total, dacă membrii Consiliului consideră necesar.

**Echipa de organizare:**

Prof. dr. Adina Romanescu, Prof. Mihaela Acălfoaie, Prof. Narcisa Adochiei, Prof. Lăcrămioara Tufescu, Prof. drd. Cristina Fulop, Prof. Lăcrămioara Popa, Prof. Mariana Grădinariu, Prof. Mirela Țibu, Prof. dr. Violeta Țuțui, Prof. dr. Anișoara Munteanu, Prof. Lili Vîrgă

Director,

Prof. dr. Adina Romanescu

Coordonatori,

Prof. Mihaela Acălfoaie

Prof. dr. Narcisa Adochiei